**Tisztelt Hallgatók!**

Az ELTE Állam- és Jogtudományi Kar Hallgatói Önkormányzat (a továbbiakban: HÖK) Alapszabálya 75. § (3) bekezdése értelmében a HÖK külügyekért felelős alelnökének vezetésével *Külügyi Bizottság* működik.

Ennek értelmében a HÖK külügyekért felelős alelnökeként pályázatot írok ki a megalakuló Külügyi Bizottság tagságára. A betölthető pozíció:

A) szakmai gyakorlat adatbázis koordinálásáért felelős tag

**A jelentkezés feltételei:**

* aktív hallgatói jogviszony az ELTE Állam- és Jogtudományi Karán
* legalább egy idegen nyelv legalább kommunikációs szintű ismerete
* A pályázati anyag tartalma:
* Amerikai típusú önéletrajz, elérhetőséggel (telefonszám, e-mail cím)
* Motivációs levél (terjedelem: max. 1 oldal), amely tartalmazza: A jelentkezés okát, elképzeléseket.

A jelentkezésnek nem előfeltétele, de előnyt jelent, ha a hallgató külföldi szakmai gyakorlaton már részt vett.

B) nemzetközi pályázatokért felelős operatív bizottsági tag

**A jelentkezés feltételei:**

* aktív hallgatói jogviszony az ELTE Állam- és Jogtudományi Karán
* legalább egy idegen nyelv legalább kommunikációs szintű ismerete
* A pályázati anyag tartalma:
* Amerikai típusú önéletrajz, elérhetőséggel (telefonszám, e-mail cím)
* Motivációs levél (terjedelem: max. 1 oldal), amely tartalmazza: A jelentkezés okát, elképzeléseket.

A jelentkezésnek nem előfeltétele, de előnyt jelent, ha a hallgató külföldi tanulmányúton már részt vett.

**A jelentkezés menete:**

1. CV és motivációs levél beküldése elektronikusan. Határidő: 2014. november 16. (vasárnap) 22:00. Cím: kulugy@ajkhok.elte.hu (tárgy: "Bizottsági jelentkezés")
2. Személyes elbeszélgetés. Időpontja: 2014. november 18. (kedd) 14:00-16.00. Helyszín: B épület, HÖK Iroda. A beszélgetés kötetlen.

A beszélgetésre minden jelentkezőnek magával kell hoznia a CV és a motivációs levél egy példányát, amelyet saját kezű aláírásával kell ellátnia. A megjelenés csak a nappali tagozatos hallgatók számára kötelező.

1. A döntésről a jelentkezők 2014. november 19. (szerda) 23:59-ig e-mailben visszajelzést kapnak, amely tartalmazza a pályázat sikerességére vonatkozó döntést.

A pályázatokat és az ezzel kapcsolatos kérdéseket az alábbi e-mailre várom: kulugy@ajkhok.elte.hu.

Budapest, 2014. november 11.

Tamás Eszter Kata

ELTE ÁJK HÖK

Külügyekért felelős alelnök